
SPRENDIMAS
DĖL HIDROKOSTIUMŲ PERDAVIMO PANAUDOS TEISE KAUNO APSKRITIES PRIEŠGAISRINĖS GELBĖJIMO VALDYBOS PRIENŲ PRIEŠGAISRINEI GELBĖJIMO TARNYBAI

2016 m. birželio 30 d. Nr. T3-166
Prienai

Vadovaudamasi Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 1 punktu, Prienų rajono savivaldybei nuosavybės teise priklausančio turto valdymo, naudojimo ir disponavimo juo tvarkos aprašo, patvirtinto Prienų rajono savivaldybės tarybos 2015 m. vasario 23 d. sprendimu Nr. T3-26 ,,Dėl Prienų rajono savivaldybei nuosavybės teise priklausančio turto valdymo, naudojimo ir disponavimo juo tvarkos aprašo ir Prienų rajono savivaldybės materialiojo turto viešo nuomos konkurso organizavimo taisyklių patvirtinimo“, 19.1, 21.1 papunkčiais ir atsižvelgdama į Kauno apskrities priešgaisrinės gelbėjimo valdybos Prienų priešgaisrinės gelbėjimo tarnybos 2016-06-15 raštą Nr. 13P-33, Prienų rajono savivaldybės taryba n u s p r e n d ž i a: 
1. Perduoti Kauno apskrities priešgaisrinės gelbėjimo valdybos (toliau – Kauno apskr. PGV) Prienų priešgaisrinei gelbėjimo tarnybai 20 metų pagal panaudos sutartį šiuo metu Prienų rajono savivaldybės priešgaisrinės tarnybos patikėjimo teise valdomą turtą – hidrokostiumus ,,R7 Rescue“ (2 vnt.), kurių bendra įsigijimo vertė 2 230,00 Eur.
2. Nustatyti, kad šio sprendimo 1 punkte nurodytas turtas turi būti naudojamas Kauno apskr. PGV Prienų priešgaisrinės gelbėjimo tarnybos nuostatuose nustatytai veiklai vykdyti.
3. Įgalioti Prienų rajono savivaldybės priešgaisrinės tarnybos viršininką Joną Radzevičių pasirašyti panaudos sutartį bei perdavimo ir priėmimo aktą su Kauno apskr. PGV Prienų priešgaisrine gelbėjimo tarnyba.

